ประกาศกรมธุรกิจพลังงาน

เรื่อง หลักเกณฑ์การจัดทําเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อ พ.ศ. 2557

--------------------------------------------------

          เพื่อให้การประกอบกิจการขนส่งก๊าซปิโตรเลียมเหลวทางท่อเป็นไปด้วยความปลอดภัยและเป็นการป้องกันอันตรายต่อประชาชนและระบบการขนส่งก๊าซปิโตรเลียมเหลวทางท่อ จึงจําเป็นต้องกําหนดหลักเกณฑ์การจัดทําเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อ

          อาศัยอํานาจตามความในมาตรา 22 วรรคสี่ และมาตรา 34 แห่งพระราชบัญญัติควบคุมน้ํามันเชื้อเพลิง พ.ศ. 2542 อธิบดีกรมธุรกิจพลังงานออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมธุรกิจพลังงาน เรื่อง หลักเกณฑ์การจัดทําเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อ พ.ศ. 2557”


ข้อ ๒ ประกาศนี้ให้ใช้บังคับเมื่อพ้นกําหนดสามสิบวันนับแต่วันประกาศในราชกิจจานุเบกษา เป็นต้นไป


ข้อ ๓ ในประกาศนี้

          “ระบบการขนส่งน้ํามันเชื้อเพลิงทางท่อ” หมายความว่า ระบบที่เกี่ยวกับการเคลื่อนย้ายน้ํามันเชื้อเพลิงจากอุปกรณ์วัดปริมาตรน้ํามันเชื้อเพลิงผ่านท่อขนส่งน้ํามันเชื้อเพลิงต้นทาง ไปยังอุปกรณ์วัดปริมาตรน้ํามันเชื้อเพลิงที่ปลายทางของระบบการขนส่งน้ํามันเชื้อเพลิงซึ่งประกอบด้วยท่อ อุปกรณ์หรือเครื่องมือต่าง ๆ ที่ใช้ในการขนส่งน้ํามันเชื้อเพลิง

          “ระบบการขนส่งก๊าซปิโตรเลียมเหลวทางท่อ” หมายความว่า ระบบการขนส่งน้ํามันเชื้อเพลิงทางท่อที่ใช้ในการขนส่งก๊าซปิโตรเลียมเหลว

          “ผู้ประกอบกิจการ” หมายความว่า ผู้ประกอบกิจการระบบการขนส่งก๊าซปิโตรเลียมเหลวทางท่อ

          “เครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อ” หมายความว่า เครื่องหมายที่ผู้ประกอบกิจการจัดให้มีในบริเวณเขตระบบการขนส่งก๊าซปิโตรเลียมเหลวทางท่อเพื่อแสดงข้อมูลเกี่ยวกับระบบการขนส่งก๊าซปิโตรเลียมเหลวทางท่อ


ข้อ ๔ ผู้ประกอบกิจการต้องจัดให้มีเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อที่มีแนวท่อขนส่งก๊าซปิโตรเลียมเหลวใต้พื้นดิน เพื่อป้องกันอันตรายที่จะเกิดกับระบบการขนส่งก๊าซปิโตรเลียมเหลวทางท่อ รวมถึงชีวิตและทรัพย์สินของประชาชนที่อยู่บริเวณใกล้เคียงอย่างน้อยดังต่อไปนี้

          (1) หลักเขตแสดงระบบการขนส่งก๊าซปิโตรเลียมเหลวทางท่อต้องทําจากคอนกรีตเสริมเหล็กหรือวัสดุอื่นที่มีความคงทนแข็งแรง โดยหลักเขตมีหน้าตัดเป็นสี่เหลี่ยมจัตุรัสยาวด้านละไม่น้อยกว่า 15 เซนติเมตร พื้นผิวและสีที่ใช้มีความทนทานต่อสภาพอากาศและการกัดเซาะ พื้นผิวใช้สีเหลืองและตัวอักษรใช้สีดํา หลักเขตต้องมีความสูงไม่น้อยกว่า 120 เซนติเมตร และติดตั้งให้มีส่วนที่อยู่เหนือพื้นดินไม่น้อยกว่า 60 เซนติเมตร ทุกด้านมีข้อความว่า “เขตระบบการขนส่งก๊าซปิโตรเลียมเหลวทางท่อ” โดยติดตั้งที่แนวเขตระบบการขนส่งก๊าซปิโตรเลียมเหลวทางท่อทั้งสองด้านในตําแหน่งเดียวกัน และมีระยะห่างตามแนวเขตระบบการขนส่งก๊าซปิโตรเลียมเหลวทางท่อไม่เกิน 200 เมตร ดังตัวอย่างภาพประกอบที่ 1 ท้ายประกาศนี้

          ในกรณีที่ระบบการขนส่งก๊าซปิโตรเลียมเหลวทางท่อตัดผ่านถนน ทางรถไฟ แม่น้ํา ลําคลอง ทะเล หรือที่ดินส่วนบุคคล ให้ติดตั้งหลักเขตบริเวณจุดตัดทั้งสองด้านด้วย

          (2) ป้ายคําเตือนเขตระบบการขนส่งก๊าซปิโตรเลียมเหลวทางท่อต้องมีขนาดกว้างและยาวไม่น้อยกว่า 40 x 60 เซนติเมตร ทําจากแผ่นโลหะหรือวัสดุอื่นที่มีความคงทนแข็งแรง พื้นผิวและสีที่ใช้มีความทนทานต่อสภาพอากาศและการกัดเซาะ และให้มีตัวอักษรทั้งด้านหน้าและด้านหลังของป้ายคําเตือนที่แสดงรายละเอียด อย่างน้อยดังต่อไปนี้

                    (ก) ข้อความว่า “คําเตือน” ความสูงไม่น้อยกว่า 5 เซนติเมตร

                     (ข) ข้อความว่า “เขตระบบการขนส่งก๊าซปิโตรเลียมเหลวทางท่อ” ความสูงไม่น้อยกว่า 2 เซนติเมตร

                     (ค) ข้อความว่า “ห้ามขุด เจาะ หรือกระทําการก่อสร้างใด ๆ กรณีฉุกเฉินโปรดติดต่อ” ความสูงไม่น้อยกว่า 1 เซนติเมตร

                     (ง) ชื่อผู้ประกอบกิจการและหมายเลขโทรศัพท์ที่สามารถติดต่อได้ตลอดเวลา ความสูง ไม่น้อยกว่า 1 เซนติเมตร

                     (จ) ข้อความว่า “เขตระมัดระวัง ..... เมตร” ความสูงไม่น้อยกว่า 1 เซนติเมตร

                     (ฉ) ข้อความว่า “การรื้อถอน ทําลาย ระบบการขนส่งก๊าซปิโตรเลียมเหลวทางท่อมีความผิดตามกฎหมายว่าด้วยการควบคุมน้ํามันเชื้อเพลิง” ความสูงไม่น้อยกว่า 1 เซนติเมตร

          พื้นผิวใช้สีเหลืองและตัวอักษรใช้สีดํา ดังตัวอย่างภาพประกอบที่ 2 ท้ายประกาศนี้

          ป้ายคําเตือนเขตระบบการขนส่งก๊าซปิโตรเลียมเหลวทางท่อให้ติดตั้งบนเสาที่มีความคงทนแข็งแรงในตําแหน่งเดียวกับหลักเขตแสดงระบบการขนส่งก๊าซปิโตรเลียมเหลวทางท่อ โดยติดตั้งป้ายคําเตือนในแนวตั้งฉากกับแนวท่อ และให้ขอบด้านล่างของป้ายคําเตือนอยู่สูงจากพื้นดินไม่น้อยกว่า 120 เซนติเมตร หรือให้สูงพ้นจากสิ่งกีดขวางโดยรอบเพื่อให้สามารถมองเห็นได้ชัดเจน

          ป้ายคําเตือนเขตระบบการขนส่งก๊าซปิโตรเลียมเหลวทางท่อที่ทําการติดตั้งบริเวณแม่น้ํา ลําคลอง หรือทะเล ให้มีขนาดกว้างและยาวไม่น้อยกว่า 120 x 240 เซนติเมตร และต้องมีข้อความตาม (ก) ความสูงไม่น้อยกว่า 18 เซนติเมตร ข้อความตาม (ข) ความสูงไม่น้อยกว่า 9 เซนติเมตร ข้อความว่า “ห้ามขุดลอก ทอดสมอเรือ หรือกระทําการก่อสร้างใด ๆ กรณีฉุกเฉินโปรดติดต่อ” และข้อความตาม (ง) (จ) และ (ฉ) ความสูงไม่น้อยกว่า 4 เซนติเมตร ดังตัวอย่างภาพประกอบที่ 3 ท้ายประกาศนี้

          ทั้งนี้ ป้ายคําเตือนเขตระบบการขนส่งก๊าซปิโตรเลียมเหลวทางท่อที่ทําการติดตั้งบริเวณแม่น้ํา ลําคลอง หรือทะเล ต้องจัดให้มีเครื่องหมายตามที่กรมเจ้าท่ากําหนด


ข้อ ๕ ในกรณีที่ไม่สามารถติดตั้งเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อในตําแหน่งที่กําหนดไว้ในข้อ 4 ให้ติดตั้งเฉพาะป้ายคําเตือนเขตระบบการขนส่งก๊าซปิโตรเลียมเหลวทางท่อในพื้นที่บริเวณใกล้เคียงที่สามารถมองเห็นได้ชัดเจน พร้อมทําการชี้บ่งตําแหน่งของท่อขนส่งก๊าซปิโตรเลียมเหลวและเขตระบบการขนส่งก๊าซปิโตรเลียมเหลวทางท่อ


ข้อ ๖ ในกรณีที่มีแนวท่อขนส่งก๊าซปิโตรเลียมเหลวเกินกว่าหนึ่งแนวท่อ ต้องจัดให้มีป้ายแสดงภาพตัดแนวท่อขนส่งก๊าซปิโตรเลียมเหลว พร้อมระบุขนาดเส้นผ่านศูนย์กลางของแต่ละท่อและระยะห่างระหว่างท่อให้ชัดเจน โดยติดตั้งในบริเวณเดียวกับป้ายคํา เตือนเขตระบบขนส่งก๊าซปิโตรเลียมเหลวทางท่อ


ข้อ ๗ ในกรณีที่มีแนวท่อขนส่งก๊าซปิโตรเลียมเหลวเหนือพื้นดิน ผู้ประกอบกิจการต้องจัดให้มีการระบุชื่อผลิตภัณฑ์ ชื่อผู้ประกอบกิจการและหมายเลขโทรศัพท์ที่สามารถติดต่อได้ตลอดเวลาบนท่อขนส่งก๊าซปิโตรเลียมเหลวทุกระยะไม่เกินกว่า 200 เมตร ตลอดแนวท่อขนส่งก๊าซปิโตรเลียมเหลว ทั้งนี้ ตัวอักษรต้องมีความสูงไม่น้อยกว่า 2 เซนติเมตร และสีที่ใช้ต้องมีความทนทานต่อสภาพอากาศและการกัดเซาะ


ข้อ ๘ ผู้ประกอบกิจการต้องบํารุงรักษาเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อให้มีสภาพใช้การได้ดีอยู่เสมอ ในกรณีที่เครื่องหมายดังกล่าวชํารุดหรือเสียหายหรือข้อความลบเลือนในสาระสําคัญ ให้ดําเนินการแก้ไขโดยไม่ชักช้า


ข้อ ๙ เครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อที่มีอยู่ก่อนวันที่ประกาศนี้ใช้บังคับ ให้ผู้ประกอบกิจการดําเนินการแก้ไขให้เป็นไปตามประกาศนี้ภายในระยะเวลาสองปีนับแต่วันที่ประกาศนี้ใช้บังคับ


ผู้มีอํานาจลงนาม - ประกาศ ณ วันที่ 17 กรกฎาคม พ.ศ. 2557

 

วิฑูรย์  กุลเจริญวิรัตน์

อธิบดีกรมธุรกิจพลังงาน


อื่นๆ - [เอกสารแนบท้าย]

1. ตัวอย่างภาพประกอบที่ 1 หลักเขตแสดงระบบการขนส่งก๊าซปิโตรเลียมเหลวทางท่อ

2. ตัวอย่างภาพประกอบที่ 2 ป้ายคําเตือนเขตระบบการขนส่งก๊าซปิโตรเลียมเหลวทางท่อ

3. ตัวอย่างภาพประกอบที่ 3 ป้ายคําเตือนเขตระบบการขนส่งก๊าซปิโตรเลียมเหลวทางท่อ ในกรณีที่ติดตั้งบริเวณแม่น้ํา ลําคลอง หรือทะเล

 

(ดูข้อมูลจากภาพกฎหมาย)